Φαμ Χουνγκ

Ο Φαμ Χουνγκ (Βιετναμικά:Phạm Hùng , 1912–1988) ήταν Βιετναμέζος πολιτικός, που υπηρέτησε ως ο πρωθυπουργός της Σοσιαλιστικής Δημοκρατίας του Βιετνάμ από τις 18 Ιουνίου 1987 έως τον θάνατό του.Ronald B. Frankum Jr. Historical Dictionary of the War in Vietnam 2011 p.357 "Phạm Hùng (1912-1988). Born Phạm Van Thién and also known as Bay Cuong, Phạm Hùng joined the Indochinese Communist Party in 1930 after being expelled from school for his radical activities two years earlier. "

 Βιογραφία 
Ο Φαν Βαν Χάι γεννήθηκε στις 11 Ιουνίου 1912 στην επαρχία Βιν Λονγκ στο δέλτα του ποταμού Μεκόνγκ στο Νότιο Βιετνάμ.
Μέλος του Κομμουνιστικού Κόμματος της Ινδοκίνας από το 1930, συνελήφθη έναν χρόνο αργότερα από τις γαλλικές αποικιοκρατικές αρχές για τον φόνο ενός ιδιοκτήτη γης και καταδικάστηκε σε θάνατο. Στη συνέχεια η ποινή του μετατράπηκε σε φυλάκιση. Το 1936 αφέθηκε ελεύθερος με αμνηστία. Συνελήφθη ξανά το 1939 και παρέμεινε στη φυλακή στο νησί Πούλο Κοντόρε ως το 1945. Στη διάρκεια του Πρώτου Πολέμου της Ινδοκίνας ήταν ενεργός στον νότο της χώρας και κατάφερε να ελέγχει μεγάλα τμήματα των δυνάμεων ασφαλείας των Βιετμίνχ. Το 1951 διορίστηκε μέλος της Κεντρικής Επιτροπής του κόμματος.Jacques Dalloz : Dictionnaire de la Guerre d'Indochine, Paris, 2006, S. 195 Christopher E. Goscha: Historical Dictionary of the Indochina War (1945–1954) – An International and Interdisciplinary Approach. Kopenhagen 2011, S. 169f

Μετά την αποχώρηση των Γάλλων διατάχθηκε να επιστρέψει το 1955 στο Ανόι. Το 1957 έγινε μέλος του Πολιτμπιρό του κόμματος. Το 1967 ξέσπασε ο Πόλεμος του Βιετνάμ και ο Φαμ ανέλαβε την κεντρική ηγεσία του κόμματος για το Νότιο Βιετνάμ, με την κωδική ονομασία Μπάι Κουόνγκ. Μετά το τέλος του πολέμου, επέστρεψε στο Πολιτμπιρό. Το 1979 έγινε υπουργός Εσωτερικών και το 1987 ανέλαβε στο αξίωμα του πρωθυπουργού έπειτα από την αποχώρηση του Φαμ Βαν Ντονγκ.Bruce L. Lockhart, William J. Duiker : Historical Dictionary of Vietnam, Oxford, 2006, S. 304

Η θητεία του στην πρωθυπουργία ήταν βραχύβια.Obituary at the New York Times Απεβίωσε εν ενεργεία στις 10 Μαρτίου 1988, έπειτα από καρδιακή προσβολή.

 Κριτική 
Οι διπλωμάτες της Δύσης τον θεωρούσαν ως μεταβατικό ηγέτη, ο οποίος θα άνοιγε το δρόμο για νεότερους τεχνοκράτες, με σκοπό να προβούν σε μεταρρυθμίσεις.Τα Νέα, "Πέθανε ο πρωθυπουργός του Βιετνάμ", 12 Μαρτίου 1988, σελ. 15.

 Παραπομπές 

Φαμ Χουν